Document ID: /roh_data/filtered/fineweb-2-filterrobots_roh.jsonl.gz/63791

Co vulein nus viver e luvrar egl avegnir en Surselva?
Co sa la regiun daventar pli attractiva per indigens, indigens secundars e turists?
Co stuess la Surselva sesviluppar ch’ins sesenta era egl avegnir cheu da casa?
Cun Voss’opiniun saveis Vus gidar a formar igl avegnir dalla Surselva.
Bugen informein Vus regularmein davart il process current ed ils resultats intermediars. Cun nies messadi avegnir essas Vus adina sil current.
Duront igl entir process da quei project eis ei fetg impurtont da cumpegliar la populaziun. Suandonts pachets da lavur ein previ:
- Prevista digl avegnir (studi Foresight): Retscherca online per la identificaziun dallas pli impurtontas sfidas regiunalas e potenzials pigl avegnir dil svilup resp. giudicament dallas consequenzas e relevanza dils impurtonts (mega)-trends sin la Regiun Surselva.
- Dialogs burgheis: Discussiun dils impurtonts trends dil svilup ord vesta dalla populaziun ed identificaziun d’impurtontas pretensiuns al svilup digl avegnir. Per quei intent vegnan 75 persunas indigenas ord la regiun envidadas a workshops da mez dis.
- Visiun/directiva e concretisar en gruppas da focus.
- Svilup plan da mesiras: Realisaziun d’ina gronda participaziun dalla populaziun en fuorma digitala per la reflexiun critica dil sboz da visiun e directiva.